મુંબઈઃ કપિલ શર્મા છેલ્લા અમુક દિવસોથી તેના નવા લુક સાથેની તસવીરોને કારણે ચર્ચામાં છે. તેનું વજન અગાઉ કરતા વધી ગયું છે જોકે તાજેતરમાં તે બિચ પર રનિંગ કરતો જોવા મળ્યો હતો, કપિલ પોતાના કમબેક પહેલા વજન ઘટાડવા અંગે ફોક્સ કરી રહ્યો છે. એક અહેવાલ અનુસાર દિવાળી સુધીમાં શો ઓન એર થઈ જશે અને તેની સાથે એક સરપ્રાઈઝ પણ રહેશે. ટાઈમ્સની રિપોર્ટ અનુસાર કપિલના કમબેક શોમાં કૃષ્ણા અભિષેક પણ જોવા મળશે. અગાઉ બંને વચ્ચે મતભેદ હતો અને કોલ્ડવોરની સ્થિતિ ઘણા સમય સુધી જોવા મળી હતી. એવામાં કૃષ્ણા અભિષેક અને કપિલ શર્માએ સાથે શો કરવા માટે હા કહ્યું તે ચોંકાવનારી બાબત છે. એવું કહેવામાં આવી રહ્યું છે કે, ઘણા વિવાદ અને નવા શો વહેલી તકે બંધ થયા બાદ ફરી પોતાના કરિયરને ટ્રેક પર લાવવા માટે કપિલ શર્માએ મજબૂરીમાં પોતાના કટ્ટર હરીફ એવા કૃષ્ણા સાથે કામ કરવાની હાં પાડી છે.